- Մենք առաջնային ենք համարում ազգային դաստիարակությունը հատկապես մատաղ և երիտասարդ սերնդի համար, քանի որ այսօրվա երիտասարդները վաղվա մեր երկիրը առաջնորդողներն են, հասարակության առողջ, ազգային և ադեկվատ մտածելակերպը յուրաքանչյուր երկրի, պետության շարժիչ ուժն է, մենք շեշտադրում են այս ամենը ոչ թե մասամբ, այլ համակարգված և ամբողջովին: Մեր կենտրոնում մարդիկ ստանում են մարմնակրթական դաստիարակություն, ազգային արժեքները առաջնային տեղում են, ամուր ենք պահում սերունդների միջև կապը, ավագների օրինակելի վարքով և նվիրումով դաստիարակում ենք կենտրոնում ուսանող յուրաքանչյուր սանի: Դեռևս մի քանի տարի առաջ մենք նախաձեռնեցինք և անցկացրեցինք «Ճանաչենք նրանցե խորագրով հանդիպումների շարքը, որի ընթացքում երիտասարդները հանդիպում էին Արցախյան ազատամարտի բովով անցած լեգենդար մարդկանց, ազատամարտիկների, երկրի նվիրյալների հետ, նրանց ապրած կյանքով ու անցած ուղիով դաստիարակվում և դասեր քաղում: Կազմակերպել ենք ծավալուն խորհրդաժողով «Ռազամահայրենասիրական դաստիարակության մոտեցումներըե թեմայով, բազմաթիվ բաց դասընթացներ և նաև միջազգային ծրագրեր: Եվ այս ամենը մի նպատակ ունի, նախ հանրությանը ներկայացնել հայրենասիրական դաստիարակության մեր մոտեցումները և երկրորդ՝ մեր հասարակությանը, ինչպես նաև միջազգային ասպարեզում ներկայացնել հայկական մարտարվեստը: Շեշտադրելով հայկական մարտարվեստը՝ ես խոսեմ էության և առանձնահատկության մասին: Հայկական մարտարվեստը յուրովի ու հետաքրքիր է իր բազմազանությամբ: Բազմաթիվ գաղտնիքներ պարունակող հայոց գիրը նաև մարտական շարժումների, տեխնիկայի խորհուրդ է կրում: Գիրն անմիջական կապ ունի մեր հավատքի, մեր մտքի, մեր մշակույթի հետ, մեր ազգային տեսակի հետ, և նույն կերպ էլ մեր մարտական տեխնիկան անմիջական կապ ունի մեր հոգեկերտվածքի հետ: Գիտնականներն առ այսօր տարբեր մոտեցումներով փորձում են բացահայտել մեսրոպյան այբուբենը: Մենք սկսեցինք ներկայացնել այն ֆիզիկական շարժումների ու մարտական տեխնիկայի միջոցով: Արևելյան հիերոգլիֆներն էլ խորհրդանշում են իրենց մարտական տեխնիկաները, բայց հիերոգլիֆները շատ ունեն կտրուկ, կարճ գծեր, այսինքն` իրար հետ բախումներ. դրանից էլ բխում են նրանց մոտեցումները, աշխարհայացքը: Մեր՝ հայկական գիրը շատ ավելի ճկուն է ու անսահման, շարունակական, կանգով չի`մեկ-երկու, այլ անսահման է՝ վեր ու վար: Հայկական մարտարվեստի հիմքում մտքի ճկունությունն է, արագ կողմնորոշվելու ունակությունը: Այն իրականում մարդու համար մեծ դպրոց է, մարմնի, մտքի ու հոգու եռաչափ դաստիարակման դպրոց: Շարժումները արտահայտում են հայոց գրերի գլխատառերը և բավականին արդյունավետ են կիրառական դաշտում, մարտի ժամանակ: